***A Móri Többcélú Kistérségi Társulás Társulási Tanácsa (6 tagjának jelenlétében) – a döntéshozatalhoz előírt szavazatszámnak megfelelően – 6 igen (18743 fő lakosságszámot képviselve), 0 nem és 0 tartózkodás mellett az alábbi határozatot hozta:***

**Móri Többcélú Kistérségi Társulás**

**Társulási Tanácsának**

**32/2025. (IV.24.) határozata**

**a Szociális Alapszolgáltatási Központ Szakmai Programjának és**

**Szervezeti és Működési Szabályzatának módosítása tárgyában**

1.A Móri Többcélú Kistérségi Társulás Társulási Tanácsa a Szociális Alapszolgáltatási Központ módosított szakmai programját, illetve annak részét képező szervezeti és működési szabályzatát megismerte – egyetért mind az idősek, mind a demens személyek nappali ellátása szakfeladatok társulási formában történő ellátásával és a demens személyek nappali ellátása tekintetében az ellátotti létszám 7 főről 12 főre történő emelésével – és a jelen határozat 1. mellékletében foglaltak szerint jóváhagyja azt 2025. augusztus 1-jei hatállyal. Egyidejűleg a Móri Többcélú Kistérségi Társulás Társulási Tanácsának 6/2025. (I.30.) határozatával jóváhagyott szakmai program és szervezeti és működési szabályzat hatályát veszti.

2. A Móri Többcélú Kistérségi Társulás Társulási Tanácsa felkéri a Munkaszervezet vezetőjét, hogy a működést engedélyező szerv, a Fejér Vármegyei Kormányhivatal Hatósági Főosztály Szociális és Gyámügyi Osztálya részére a Szociális Alapszolgáltatási Központ működési engedély módosítása miatt a szolgáltatói nyilvántartásban történő átvezetéshez a szükséges dokumentumokat megküldje.

Fenyves Péter

 elnök

Kiadmány hiteléül: Dr. Taba Nikoletta

 jegyző